
Ministru kabineta sēdes protokollēmums

Rīkojuma projekts "Par apropriācijas pārdali"

· 1. Pieņemt iesniegto rīkojuma projektu.
·  
· 2. Valsts kancelejai sagatavot rīkojuma projektu parakstīšanai.
·  
· 3. Atbalstīt Iekšlietu ministrijas priekšlikumu par atlīdzības palielināšanu Iekšlietu ministrijas sistēmas koledžu akadēmiskajam personālam, izņemot amatpersonas ar speciālajām dienesta pakāpēm (turpmāk – akadēmiskais personāls), ar 2024. gada 1. septembri.
·  
· 4. Noteikt, ka nepieciešamais finansējums atlīdzības palielināšanai 73 863 euro apmērā 2024. gadā un 275 722 euro apmērā 2025. gadā un turpmāk katru gadu nodrošināms, samazinot finansējumu 2024.-2026. gada prioritārajam pasākumam "Kvalitatīvas izglītības ieguves nodrošināšana tiesībaizsardzības iestāžu amatpersonām" Iekšlietu ministrijas budžeta programmā 44.00.00 “Iekšējās drošības akadēmija”, ievērojot, ka studiju vietu skaits ir mazāks par plānoto.
· 
·  
· 5. Lai nodrošinātu finansējumu atlīdzības palielināšanai akadēmiskajam personālam atbilstoši šā protokollēmuma 4.punktā noteiktajam un segtu izdevumus 1 573  euro apmērā par Iekšlietu ministrijas sistēmas koledžās ieviestās E-mācību platformas modernizācijas ietvaros izveidotās plaģiātisma kontroles sistēmas "CAPS" nomu 2025. gadā un turpmākajos divos gados, Iekšlietu ministrijai 2024. gada izdevumu pārskatīšanas procesā iesniegt Finanšu ministrijā priekšlikumus izdevumu pārdalei starp Iekšlietu ministrijas budžeta programmām, apakšprogrammām un izdevumu kodiem atbilstoši ekonomiskajām kategorijām. 
· 
·  
·  

